open-index/open-wikipedia-markdown huggingface dataset:
Sigve

**Sigve** er et skandinavisk mannsnavn med norrøn opprinnelse som betyr «seier» og «skog, tre». Navnet er i dag lite brukt utenfor Norge.

## Etymologi
*Sigve* er dannet som en variant av det svenske og norske navnet *Sigvid*, som er en nyere form av det gammelsvenske navnet *Sighvidh*. Den opprinnelige norrøne formen av navnet er *Sigviðr*. Navnet er sammensatt av leddene *sigr*, «seier», og *viðr*, «skog, tre».

## Utbredelse
*Sigviðr* er kjent brukt i 20 runeinnskrifter fra vikingtiden, og var derfor antakelig nokså vanlig i Norden på den tiden. *Sigve* er kjent brukt i Norge første gang på slutten av 1300-tallet. Navnet var i middelalderen mest brukt i Ryfylke, og på 1900-tallet mest i Rogaland og Hordaland. *Sigve* har norsk navnedag 19. august. Navnet er i dag mest brukt i Norge. Den svenske formen *Seved*, en variant av *Sigvid*, er noe brukt i Sverige.

|}

## Kjente personer med navnet
Personene i listen er ordnet kronologisk etter fødselsår.
* Sigve Tjøtta (f. 1930), norsk professor i anvendt matematikk
* Sigve Bøe (f. 1948), norsk skuespiller, regissør og sanger
* Sigve Gramstad (f. 1948), norsk statsarkivar
* Sigve Endresen (f. 1953), produsent og regissør av dokumentarfilmer
* Sigve Brekke (f. 1959), norsk bedriftsleder og tidligere politiker
* Arne Sigve Nylund (f. 1960), norsk næringslivsleder
* Sigve Indregard (f. 1983), norsk blogger, politisk kommentator og journalist
* Sigve Bolstad, norsk fagforeningsleder

## Annen bruk av navnet
* Sigve, hyene i den franske TV-serien *Sigve og Haifinn*
* *[[Knut Sigve fra Folkestad]]*, norsk dokumentarfilm fra 2010

## Referanser


## Eksterne lenker
Håvard Storbæk

**Håvard Storbæk** (født 25. mai 1986) er en norsk tidligere fotballspiller. 

Han har tidligere spilt for FK Haugesund, Nybergsund IL-Trysil, Østre Trysil FK og Trysil. 

Den 14. juli 2008 ble det klart at Håvard Storbæk forlot Nybergsund til fordel for Odd Grenland etter sesongslutt. Storbæk fikk også tilbud fra HamKam og Strømsgodset, men valgte til slutt Skiens-laget. Før 2012-sesongen signerte han for Haugesund, men gikk tilbake til Odd i 2013. 

Storbæk er en anvendelig spiller som har spilt både midtbane, back og kant.

Han la opp etter sesongen 2019. 

## Referanser


## Eksterne lenker
* 
* OddGrenland.no – Storbæks spillerprofil hos Odd Grenland
* Oddrane.no – Storbæks spillerprofil hos supporteklubben Oddrane
Handley Page

**Handley Page Ltd.** var en britisk flyprodusent, mest kjent for produksjon av bombefly og passasjerfly.

Firmaet ble grunnlagt i juni 1909 av sir Frederick Handley Page. Handley Page ble kjent for sine bombefly under den første verdenskrig. I mellomkrigstiden produserte firmaet også passasjerfly, og under den andre verdenskrig produserte de bombeflyet Handley Page Halifax. I juni 1948 tok Handley Page over Miles Aircraft. Handley Page opphørte i 1970.

## Flytyper ( utvalg )

* **[[Handley Page 0/400]]** – bombefly
* **[[Handley Page V/1500]]** – bombefly
* **[[Handley Page Heyford]]** – bombefly
* **[[Handley Page H.P.42]]** – passasjerfly
* **[[Handley Page Hinaidi]]** – bombefly
* **[[Handley Page Hampden]]** – bombefly
* **[[Handley Page Hereford]]** – bombefly
* **[[Handley Page Harrow]]** – bombefly
* **[[Handley Page Halifax]]** – bombefly
* **[[Handley Page Hastings]]** – transportfly
* **[[Handley Page Victor]]** – bombefly
* **[[Handley Page Herald]]** – passasjerfly
* **[[BAe Jetstream|Handley Page Jetstream]]** – passasjerfly

## Eksterne lenker
*
Spithead og Nore-mytteriene

**Spithead og Nore-mytteriene** var to større tilfeller av mytteri i Royal Navy i 1797. I tillegg til de to store mytteriene var det misnøye på skip andre steder samme år. Mytteriene var spesielt farlige for Storbritannia siden landet lå i krig med det revolusjonære Frankrike. Det var også bekymring blant britiske styresmakter for at mytteriene skulle spre seg til et videre opprør, slik det nylig hadde skjedd i Frankrike.

Mytteriet ved Spithead endte med forhandlinger og høyere hyre, ingen av mytteristene ble straffet og lederen forble anonym. Mytteriet ved Nore utviklet seg til en politisk protest, og endte med at 29 av lederne for mytteriet ble hengt, mens andre deltakere i mytteriet ble pisket og sendt til Australia som på den tiden var en straffekoloni.

## Litteratur

* Richard Woodman, *A Brief History of Mutiny* (2005) ISBN 0-7867-1567-7
* Dobree and Manwaring, *The Floating Republic* (1935) ISBN 0-09-173154-2
* James Dugan, *The Great Mutiny* –  (1965)
* Roberts, *A Sense of the World: How a Blind Man Became History's Greatest Traveler* (2006) ISBN 0-00-716106-9

## Eksterne lenker

* National Maritime Museum om mytteriene (engelsk)
Simon Sudbury

**Simon Sudbury**, også kalt **Simon Theobald** og Simon av Sudbury (født 1317 i Sudbury i grevskapet Suffolk, drept 14. juni 1381 i London) var erkebiskop av Canterbury fra 1375 til sin død, og rikskansler i England fra 1380 til sin død. 

## Liv og virke
### Bakgrunn
Simon Sudbury ble født som sønn av Nigel Theobald, som noen ganger omtales som Simon Theobald eller Tybald. Navnet Sudbury fikk Simon senere. Han studerte ved Universitetet i Paris. Pave Innocent VI, en av avignonpavene, utnevnte ham til kapellan, og sendte ham i 1356 på et oppdrag til Edvard III av England. 

### Biskop og erkebiskop
I oktober 1361 ble han utnevnt til biskop av London, og han begynte å tjene kongen som ambassadør. I 1375 etterfulgte han William Whittlesley som erkebiskop av Canterbury. Resten av sitt liv var han en støttespiller for John av Gaunt. 

Han kronet Rikard II i juli 1377. Året etter måtte John Wyclif møte for ham i Lambeth. Sudbury var tilbakeholden med å reagere mot reformatoren inntil det ble lagt betydelig press på ham. 

### Rikskansler
I januar 1380 ble han rikskansler. Bøndene i landet, som var på opprørets rand, så ham som den som først og fremst la stein til deres byrder. Etter å ha fritatt John Ball fra fengsel i Maidstone da bondeopprøret i 1381 brøt ut, angrep opprørere biskopens residenser i Canterbury og Lambeth. De stormet så Tower of London, og tok erkebiskopen til fange. Garnisonen i Tower grep ikke inn; noen kilder har hevdet at dette skyldte at de mislikte erkebiskopen så sterk at de ikke ville beskytte ham, men det er mer sannsynlig at årsaken var at de ikke ville sette kongen i fare. Rikard II var i forhandlinger med opprørslederne, og et voldsomt sammenstøt i Tower kunne ført til hevnaksjoner mot kongen. 

Sudbury ble slept til Tower Hill og halshugget. Hans hode ble satt på London Bridge, slik man gjorde med forrædere. Kroppen ble gravlagt i Canterburykatedralen, mens hodet ble tatt ned fra broen og skrinlagt i St Gregors kirke i Sudbury. 

## Referanser
Fram (krater)

**Fram** er et nedslagskrater som Mars-roveren ''Opportunity'' besøkte på Mars på Sol 84 (24. april 2004). Krateret er lokalisert på Meridiani Planum, ca. 450 meter øst for Eagle-krateret og ca. 250 meter vest for Endurance-krateret. .

Fram er omtrent 8 meter brett, og er oppkalt etter det norske skipet «Fram», som ble brukt i ekspedisjoner i Arktis og Antarktis av de norske utforskerne Fridtjof Nansen, Otto Sverdrup, Oscar Wisting og Roald Amundsen mellom 1893 og 1912.

## Andre kratere besøkt av [[Opportunity (romsonde)|''Opportunity'']]

## Eksterne lenker
* Mars Rovers website
* Jet Propulsion Laboratory
Tagesschau

***Tagesschau*** er et tysk nyhetsprogram på fjernsyn som sendes av stasjoner som er tilsluttet ARD. Programmet ble første gang sendt 26. desember 1952 og blir i dag produsert av Norddeutscher Rundfunk i Hamburg. Det sendes inntil 23 ganger daglig, og hovedsendingen kl. 20 har inntil 9,6 millioner seere.  

## Referanser


## Eksterne lenker
* 
*
Skagerak Kraft

**Skagerak Kraft AS** er en norsk kraftprodusent og et heleid datterselskap av Skagerak Energi AS. Selskapet produserer årlig om lag 5 TWh elektrisk kraft fordelt på 45 hel- eller deleide kraftverk. Hovedkontoret ligger i Porsgrunn.

## Referanser


## Eksterne lenker
* Statkraft
* Skagerak Energi as
Torleif T. Dalseide

**Torleif T. Dalseide** (født 19. februar 1959) har vært ordfører (V) i Ål kommune i Buskerud fra 2003 til 2011. Han overtok da etter Senterpartiets Ingvard Solberg. Dalseide ble enstemmig valgt til vervet.

## Referanser
Rune Larsson

**Karl Rune Larsson** (1924–2016) var en svensk friidrettsutøver. Han var spesialist på 400 meter hekk og 400 meter flatt. I løpet av karrieren ble han svensk mester åtte ganger, og vant fire medaljer, samtlige i valøren bronse, i internasjonale mesterskap.

Under OL 1948 i London tok han bronse på 400 meter hekk. Deretter deltok han på Sveriges lag på 4&nbsp;x&nbsp;400&nbsp;m stafett, der han ble ny bronsemdalje, sammen med Kurt Lundquist, Lars Wolfbrandt og Folke Alnevik.

Larsson har også to medaljer fra europamesterskap. I det første internasjonale friidrettsmesterskapet etter krigen, EM 1946 i Oslo, tok han bronse på spesialdistansen 400 meter hekk. Fire år senere, under EM 1950 i Brussel, tok han igjen bronse med det svenske laget på 4&nbsp;x&nbsp;400&nbsp;m stafett.

Larsson ble tildelt Svenska Dagbladets gullmedalje i 1951, «for avgjørende innsats i landskampen mot Frankrike».

## OL-medaljer
* 1948  London -  Bronse i friidrett, 400 m hekk
* 1948  London -  Bronse i friidrett, 4 x 400 meter  Sverige

## Referanser


## Eksterne lenker
* 
* Oversikt over vinnere av Svenska Dagbladets gullmedalje 1946&nbsp;65 på autografer.se
Sand kraftverk

**Sand kraftverk** er et vannkraftverk ved Suldalslågen 5 km utenfor Sand sentrum i Suldal kommune i Rogaland fylke. 

Kraftverket ble satt i drift i 1916 og modifisert i 2007. Verket utnytter et fall fra inntaksmagasin i Hiimsvatnet til Suldalslågen.

Bygningen er oppført i 1914.

Installert effekt er 3,5 MW fra en peltonturbin. Midlere årsproduksjon er på 14 GWh.

Eier er Suldal Everk AS

## Referanser


## Kilder
* 
* NVE vannkraftdatabase
* Suldal Everk
Emma Dean (krater)

**Emma Dean** er et lite nedslagskrater som Mars-roveren ''Opportunity'' observerte og tok bilder av på Mars i løpet av Sol 929 til 943. Krateret er lokalisert på Meridiani Planum, like ved Victoria-krateret. Emma Dean-krateret er på kanten av ejecta-teppet til Victoria-krateret, med navnet «Victoria Annulus».

## Navnet
Krateret er oppkalt etter *Emma Dean*, en av båtene i John Wesley Powell sin ekspedisjon til Grand Canyon.

## Andre kratere besøkt av [[Opportunity (romsonde)|''Opportunity'']]

## Referanser


## Eksterne lenker
* Mars Rovers nettsted
* Jet Propulsion Laboratory 
* Beaglekrateret  (panoramabilde)
Ma’adim Vallis

**Ma'adim Vallis** er en av de største dalene på Mars, ca. 700 km lang og vesentlig større enn Grand Canyon på Jorden. Den er over 20 km bred og 2 km dyp på noen steder. Den løper fra en region av sørlige lavland som en tror har en gang inneholdt en storgruppe med sjøer (se Eridania Lake), nordover til Gusev-krateret nær Mars sitt ekvator.

*Ma'adim Vallis* tros å ha blitt dannet av flytende vann tidlig i Mars sin historie. Noen av de kort trange kanalen langs veggene av *Ma'adim Vallis* er kanaler som er blitt dannet av utflod av grunnvann.

*Ma'adim* (מאדים) er det jødiske navnet på Mars.

## Eksterne lenker
* Google Mars zoomable map centered on Ma'adim Vallis
* NASA/JPL – Gusev Crater 13.03.03 Gusev-krateret sett av romsonden Mars Odyssey
Stølsdal kraftverk

**Stølsdal kraftverk** er et vannkraftverk i Ulla-Førrevassdragene i Hjelmeland kommune i Rogaland fylke. 

Kraftverket ble satt i drift i 1986. Det utnytter fallet på 103 meter fra Kvivatnet og Bjørndalsvatnet.

Kraftverket har 17 MW installert effekt på en francisturbin.

Det er installert to pumper på 3 MW hver. Vannet kan pumpes opp i inntaksmagasinet til Kvilldal kraftverk. Pumpingen forbruker ca. 7 GWh i året. 

Vassbotnvatnet brukes som reguleringsmasgasin for pumpestasjonen. Vannet kan reguleres mellom 475 og 470 moh. 

Kraftverket inngår i Ulla-Førreutbyggingen.

## Referanser


## Kilder
* 
* NVE vannkraftdatabase
* NVE vannkraftdatabase Stølsdal pumpe
* Statkraft
Geezer Butler

**Terence Michael Joseph «Geezer» Butler** (født 17. juli 1949 i Birmingham) er en britisk bassist og låtskriver. Han spiller i Heaven and Hell, GZR og Black Sabbath, hvor han var med fra starten i 1968.

## Biografi
Butler startet sitt første band, *Rare Breed*, sammen med Ozzy Osbourne på høsten 1967. Så ble de med i *Polka Tulk* sammen med gitarist Tony Iommi og trommeslager Bill Ward. Etter å ha endret navnet til *Earth* byttet de så navn til Black Sabbath i 1969, da de fant et annet band med samme navn. Butler spilte gitar i begynnelsen, men Iommi sa at han ikke ville spille sammen med en annen gitarist, så han gikk over til bassgitar.

Butler er kjent for å være den første som brukte Wah-wah pedal på bassen, blant annet på sangen «N.I.B.», noe som inspirerte mange bassister senere. Han var også en av de første bassister til å stemme ned bassen fra EADG til C#F#BE, dette for å spille samstemt med Iommi som stemte ned sin gitar. Butler er også låtskriver og har skrevet mesteparten av tekstene for Black Sabbath.

I 1984 forlot Butler Sabbath til fordel for å starte *The Geezer Butler Band*. Han ble med Ozzy i 1988 på *No Rest For The Wicked World Tour*. Butler ble gjenforent med Sabbath i 1991, men sluttet så igjen etter *Cross Purposes tour* i 1994. Året etter var han med på musikkalbumet *[[Ozzmosis]]* fra 1995 med Ozzy. Han startet så bandet GZR hvor han ga ut flere album. Han ble så med i Sabbath igjen i 1997 for å spille på Ozzfest og har siden vært med bandet. I tillegg har han forstatt med GZR og blitt med i bandet Heaven and Hell sammen med Tony Iommi, Ronnie James Dio og Vinny Appice.

I 2006 ble han innlemmet i Rock and Roll Hall of Fame som medlem av Black Sabbath.

## Diskografi
* Black Sabbath
** *[[Black Sabbath (album)|Black Sabbath]]* (1970)
** *[[Paranoid (album)|Paranoid]]* (1970)
** *[[Master of Reality]]* (1971)
** *[[Vol. 4]]* (1972)
** *[[Sabbath Bloody Sabbath]]* (1973)
** *[[Sabotage]]* (1975)
** *[[Technical Ecstasy]]* (1976)
** *[[Never Say Die!]]* (1978)
** *[[Heaven and Hell (album)|Heaven and Hell]]* (1980)
** *[[Mob Rules]]* (1981)
** *[[Live Evil]]* (1982)
** *[[Born Again]]* (1983)
** *[[Dehumanizer]]* (1992)
** *[[Cross Purposes]]* (1994)
** *[[Cross Purposes Live]]* (1995)
** *[[Reunion (album)|Reunion]]* (1998)
** *[[Past Lives]]* (2002)
** *[[Live at Hammersmith Odeon]]* (2007)
** 13 (2013)
* GZR
** *Plastic Planet* (1995)
** *Cycle of Sixty/X13* (1996)
** *Black Science* (1997)
** *Ohmwork* (2005)
**
* Ozzy Osbourne
** *[[Ozzmosis]]* (1995)
* Heaven and Hell
** *[[Live from Radio City Music Hall]]* (2007) 
** *[[The Devil You Know]]* (2009)

## Referanser


## Eksterne lenker
* 
* 
*
Friidrett under Sommer-OL 1964

**Friidrett under Sommer-OL 1964** ble arrangert fra 14. til 21. oktober 1964 på Olympiastadion i Tokyo. 

I friidrett i Sommer-OL 1964 i Tokyo var det 1018 utøvere fra 80 nasjoner som konkurrerte i 36 øvelser, 24 for menn og 12 for kvinner. 

USA og Sovjetunionen vant 14 gullmedaljer hver. 

## Medaljefordeling

## Resultater
### Menn
#### 100 meter

#### 200 meter

#### 400 meter

#### 800 meter

#### 1500 meter

#### 5000 meter

#### 10 000 meter

#### Maraton

#### 110 meter hekk

#### 400 meter hekk

#### 3000 meter hinder

#### 4 x 100 meter stafett

#### 4 x 400 meter stafett

#### 20 kilometer kappgang

#### 50 kilometer kappgang

#### Høydehopp

#### Stavsprang

#### Lengdehopp

#### Tresteg

#### Kulestøt

#### Diskoskast

#### Sleggekast

#### Spydkast

#### Tikamp

### Kvinner
#### 100 meter

* = – *Wyomia Tyus tangerte verdensrekorden i et innledende heat med tiden 11,2.*

#### 200 meter

#### 400 meter

#### 800 meter

#### 80 meter hekk

#### 4 x 100 meter stafett

#### Høydehopp

#### Lengdehopp

#### Kulestøt

#### Diskoskast

#### Spydkast

* – *Jelena Gortsjakova satte verdensrekord i kvalifiseringen med et kast på 62,40.*

#### Femkamp

## Eksterne lenker
* Athletics at the 1964 Summer Olympics 
* Resultater og profilside  hos sports-reference.com
Gerhard Stöck

**Gerhard Stöck** (født 28. juli 1910 i Schönlanke, død 29. mars 1985 i Hamburg) var en tysk friidrettsutøver. 

Under OL 1936 i Berlin vant han gull i spyd med et kast på 71,84 meter. Han deltok også i kulestøt, og her tok han bronsemedaljen med et støt på 15,66. Stöck ble studentverdensmester tre ganger: i 1935 i spydkast og femkamp, og i 1939 i kulestøt.

## Referanser


## Eksterne lenker
*
Robert Devereux, 3. jarl av Essex

**Robert Devereux, 3. jarl av Essex** (født 11. januar 1591, død 14. september 1646) var en engelsk adelsmann. Han var sønn av Robert Devereux, 2. jarl av Essex, og arvet tittelen jarl av Essex da faren ble henrettet for høyforræderi i 1601. Moren var Frances Walsingham, eneste datter av Elizabeth Is etterretningssjef sir Francis Walsingham. 

I sin ungdom var Essex en nær venn av Henry Frederick, prins av Wales. Han giftet seg i 1606, tretten år gammel, med Frances Howard, men ekteskapet var ikke lykkelig. De ble atskilt for at de ikke skulle kunne fullbyrde ekteskapet, og Frances hevdet senere at de ikke hadde gjort det. Hun innledet et forhold til Robert Carr, og søkte om annullasjon av ekteskapet med impotens som grunn. Essex hevdet at det kun var sammen med henne han slet med impotens, men ekteskapet ble allikevel annullert. Saken var en stor skandale for ham, og det hele ble ikke bedre da Frances Howard og Robert Carr i 1615 ble tiltalt for mordet på Thomas Overbury, et offer for intrigene under forholdet. Til tross for at ekteskapet ikke skal ha blitt fullbyrdet fødte Frances en sønn mens hun var gift med Essex, etter omkring seks års ekteskap. De fleste antok at barnets far var hennes daværende elsker, William Ulvedale. 

Etter at Karl I tiltrådte ble Essex medlem av parlamentsfraksjonen, og han ledet parlamentshæren i begynnelsen av den engelske borgerkrig i 1642. Han var lite egnet som kommandant, og hans avgjørelser da han forfulgte rojaliststyrker i Cornwall resulterte i nederlag i slaget ved Lostwithiel. Oliver Cromwell ble rasende over dette. Etter at *[[Self-denying Ordinance]]* ble vedtatt i 1646 frasa Essex seg sin posisjon. Han døde samme år, og ettersom han ikke etterlot seg noen arving døde jarletittelen ut.

## Referanser
Frances Walsingham

**Frances Walsingham** (født 1567, død 13. februar 1631) var datter av sir Francis Walsingham, Elizabeth I av Englands etterretningssjef, og Ursula St. Barbe. Hun hadde en søster, Mary, som ble født i 1573, men hun døde sju år senere.

Frances vokste opp på Isle of Wight.

Hun ble hoffdame for Elizabeth I før faren arrangerte et ekteskap mellom henne og poeten og hoffmannen Philip Sidney. Sidney var også innvalgt i Underhuset. Bryllupet stod 21. september 1583. Som del av avtalen om ekteskap betalte sir Francis en stor del av Sidneys gjeld. 

I 1585 fødte Frances en datter, Elizabeth. Like etter deltok Sidney i kamper under jarlen av Leicester, Robert Dudley. Sidney ble såret i kamp og døde 17. oktober 1586.  Da hennes far døde i 1590 etterlot han Frances en livrente på 300 pund årlig.

I 1590 giftet hun seg med Robert Devereux, 2. jarl av Essex. Han var Elizabeth Is favoritt, og ekteskapet skapte vondt blod mellom Essex og dronningen. Han ble henrettet i 1601 fordi han hadde deltatt i et kuppforsøk.

Frances Walsingham fikk tre barn med Essex:

* Frances Devereux
* Robert Devereux, 3. jarl av Essex
* Dorothy Devereux
I 1603 giftet Frances seg med sin tredje ektemann Richard De Burgh, jarlen av St. Albans. Sammen fikk de sønnen Ulick Burke og datteren Honora. Frances Walsingham Sidney Devereux De Burgh døde 66 år gammel.

## Referanser
Friidrett under Sommer-OL 1968

**Friidrett under Sommer-OL 1968** ble arrangert fra 13. til 20. oktober 1968 på Estadio Olímpico Universitario i Mexico by. 

1029 utøvere fra 92 nasjoner konkurrerte i 36 øvelser, 24 for menn og 12 for kvinner, i friidrett under Sommer-OL 1968 i Mexico by. Det ble satt mange nye verdensrekorder, spesielt på sprinterdistanser i den tynne luften. Bob Beamon hoppet hele 8,90 i lengde i sitt første hopp i finalen og satte nytt verdensrekord.   

USA ble beste nasjon med femten gullmedaljer, Sovjetunionen og Kenya ble nest best med tre. 

## Medaljefordeling

## Resultater
### Menn
#### 100 meter

#### 200 meter

#### 400 meter

#### 800 meter

#### 1500 meter

#### 5000 meter

#### 10 000 meter

#### Maraton

#### 110 meter hekk

#### 400 meter hekk

#### 3000 meter hinder

#### 4 x 100 meter stafett

#### 4 x 400 meter stafett

#### 20 kilometer kappgang

#### 50 kilometer kappgang

#### Høydehopp

#### Stavsprang

#### Lengdehopp

#### Tresteg

#### Kulestøt

#### Diskoskast

#### Sleggekast

#### Spydkast

#### Tikamp

### Kvinner
#### 100 meter

#### 200 meter

#### 400 meter

#### 800 meter

#### 80 meter hekk

#### 4 x 100 meter stafett

#### Høydehopp

#### Lengdehopp

#### Kulestøt

#### Diskoskast

#### Spydkast

#### Femkamp

## Eksterne lenker
* Athletics at the 1968 Summer Olympics hos olympedia.org
* Resultater  hos sports-reference.com
Raymond & Maria

**Raymond & Maria** er en svensk popgruppe. Bandet ble startet i 2002, og har siden gitt ut to fullengdere og seks singler. Debutsingelen «Ingen vill veta var du köpt din tröja» fra 2004 toppet svenske salgslister i flere uker. Bandets medlemmer, som konsekvent kun bruker fornavn, er Per (gitar), Staffan (gitar), Johan (bass), Mårten (trommer) og søstrene Maria og Camilla på sang.

Raymond & Maria, som har tatt navnet sitt etter en swinger-klubb i Stockholm, spiller lettbeint, halvakustisk popmusikk, delvis preget av 1970-tallets progg-bevegelse. De fleste tekstene har et hverdagslig utgangspunkt, men er også samtidig preget av en viss kritikk mot kommersialismen, kulden og egoismen som de mener preger samtiden.

## Diskografi
### Album
**Vi ska bara leva klart* (2004)
**Hur mycket jag än tar finns alltid lite kvar* (2006)

### Singler
**Ingen vill veta var du köpt din tröja* (2004)
**Nej* (2004)
**Min pappa* (2004)
**Redan Idag* (2005)
**Storstadskvinnor faller ner och dör* (2006)
**Kärlek 1* (2006)

## Eksterne lenker
*  Raymond & Marias offisielle nettside
* 
*
Kjela kraftverk

**Kjela kraftverk** er et vannkraftverk i Skiensvassdraget i Vinje kommune i Telemark fylke. Kraftverket ble satt i drift i 1979.

Kraftverket har 60 MW installert effekt på en francisturbin og midlere årsproduksjon på 218 GWh.

Førsvatn brukes som inntak og reguleringsmasgasin.  Vannet kan reguleres mellom 891 og 829 moh. Førsvatnet er oppdemmet.  Til magasinet overføres det vann fra elven Grunnevassåi.

Kraftverket har også følgende magasiner som alle overfører vann til Førsvatn
* Langesæ som kan reguleres mellom 1091 og 1067 moh.
* Bordalsvatn som kan reguleres mellom  891 og 852 moh.
* Kjelavatn som kan reguleres mellom 944 og 918 moh
* Ståvatn som kan reguleres mellom 978 og 966 moh

Kraftverket er en del av Tokke/Vinje utbyggingen.

Kraftverket er eid av Statkraft.

## Referanser


## Kilder
* 
* NVE vannkraftdatabase
* Statkraft
Ursula St. Barbe

**Ursula St. Barbe** (død 18. juni 1602) var datter av Henry St. Barbe og Francis Walsinghams andre kone.

Hun var først gift med sir Richard Worsley, som var kaptein på Wight.

Etter hans død giftet hun seg i 1566 med Francis Walsingham, som var Elizabeth Is etterretningssjef. De fikk to døtre, Frances og Mary; sistnevnte døde som barn.

Mens Walsingham var ambassadør til Frankrike i 1572 fant Bartholomeusmassakren sted. Paret tok inn flyktende hugenotter i sitt hjem i Paris. Så snart det var trygt å reise dro hun hjem til England sammen med datteren.

Paret ble gjenforent i England i april 1573.

## Referanser
Bernhard Germeshausen

**Bernhard Germeshausen** (1951–2022) var en tysk bobsleighfører.

Germeshausen begynte sportskarrieren som friidrettsutøver. I 1974 kom han på fjerdeplass i DDR-mesterskapet i tikamp. Bestenoteringen, 7534 poeng, er omregnet til poengskalaen fra 1985, 7386 poeng.

Han deltok for første gang i OL i OL 1976 i Innsbruck, der han var med på å vinne gull i både toer- og firerbob. I begge øvelsene var styrmannen Meinhard Nehmer. Fire år senere, i OL 1980 i Lake Placid, tok han igjen gull i Nehmers firerbob. I toerbob styrte Germeshausen selv, og tok sølvmedalje bak det sveitsiske mannskapet.

Germeshausen ble dessuten verdensmester i firerbob i 1976, 1977 og 1981, og i toerbob i 1976 og 1981.

## OL-medaljer
* 1976  Innsbruck -  **Gull** i bobsleigh, toerbob  Øst-Tyskland 
* 1976  Innsbruck -  **Gull** i bobsleigh, firerbob  Øst-Tyskland 
* 1980  Lake Placid -  **Gull** i bobsleigh, firerbob  Øst-Tyskland 
* 1980  Lake Placid -  Sølv i bobsleigh, toerbob  Øst-Tyskland

## Referanser


## Litteratur
* Klaus Amrhein: *Biographisches Handbuch zur Geschichte der Deutschen Leichtathletik 1898-2005*, 2 bind, Darmstadt 2005 utgitt av Deutsche Leichtathletik Promotion- und Projektgesellschaft

## Eksterne lenker
*
HMAV «Bounty»

**HMAV «Bounty»** var et opprinnelig sivilt fartøy som Storbritannias Royal Navy utrustet for en ekspedisjon i Stillehavet. Skipet er kjent for mytteriet som fant sted under ekspedisjonen, mytteriet på Bounty.

Skipet ble bygget som et lastefartøy og ble sjøsatt i 1784 som *Bethia*, fra Blaydes skipsverft ved Hull. I 1787 ble skipet kjøpt av Royal Navy og utrustet for en ekspedisjon i Stillehavet under kommando av løytnant William Bligh. Under seilasen i Stillehavet begikk deler av besetningen mytteri. Ved øya Tofua tok de over fartøyet og satte fartøyssjefen, løytnant Bligh, i lettbåten, sammen med 18 av besetningen som var lojale mot ham.

Mytteristene under ledelse av Fletcher Christian seilte så videre og endte til sist opp ved øya Pitcairn hvor de slo seg ned, og brente skipet for å unngå å bli oppdaget av den britiske marinen. 

Mytteriet er senere gjort til gjenstand for flere bøker og filmatiseringer. Det ble i en sammenheng bygd en kopi av båten i noe mere enn full størrelse. Filmselskapet hadde opprinnelig planer om å brenne båten som del av sluttsekvensen i filmen, men dette ble omgjort. Skipet seilte senere rundt og ble vist fram. Det forliste med tap av liv under orkanen Sandy på østkysten av USA.

## Referanser


## Litteratur

* A Voyage to the South Sea av William Bligh, 1792, fra Prosjekt Gutenberg. Blighs egen beretning om mytteriet
* The Eventful History of the Mutiny and Piratical Seizure of H.M.S. Bounty: Its Cause and Consequences av Sir John Barrow, utgitt i 1831, fra prosjekt Gutenberg
Doktor Kosmos

**Doktor Kosmos** er en svensk pop/rock-gruppe, grunnlagt i Uppsala i 1991. Bandet ble grunnlagt av Uje «Doktor Kosmos» Brandelius (sang, synthesizer), Martin «Stålispojken» (gitar), Lina «Twiggy Pop» Selleby (sang) og Catti «Miss Universum» Larson (nå Brandelius, sang), alle skolekamerater fra Gävle. Kort tid etter kom Henrik «Handsome Hank» Högberg, også fra Gävle, inn på trommer.

Tekstene til Doktor Kosmos er en blanding av politikk og humor. Politisk ligger Doktor Kosmos langt til venstre, men har også sanger med et skråblikk på venstresida i Sverige og internasjonalt. I 2005 ble Doktor Kosmos gjenstand for debatt i Expressen, der spaltisten Natalia Kazmierska med utgangspunkt i sangen «Vill ni ha det som i sovjet, eller vaddå?» fra plata *[[Ett enkelt svar]]* anklaget bandet generelt og Brandelius spesielt for å ville ha det som i Sovjetunionen, på tross av at bandet i teksten svarer at de ikke vil ha det slik. Tema for tekstene er ofte kritikk av kapitalister, nyliberalisme og den politiske høyresida. Men de har også tekster som handler om Elvis Presley («Elvis, skärp dig»), nasjonale prototyper («Länderna»), illegale rusmidler («Blåvita flingor», «Doktor Knark is back in town» m.fl.), familieliv («En kärlekshistoria», «Jan Myrdals syn på döden» m.fl.), homofili («Lesbian Wannabe») og om hva som skjedde i Uje Brandelius' liv søndag 26. oktober 1997 («Söndag 26 oktober 1997». De har også sanger som handler om egne opplevelser, som i sangen «Push-up», som handler om da de var med på ZTV.

Bandets tredje plate *Stjärnjerry – en rockopera* er, som tittelen antyder, et konseptalbum om figurer som den rusavhengige Stjärnjerry, Mördarbruden Eva, Doktor Knark og Juan Lasergun. Deler av dette konseptet ble også videreført på *Evas Story*. På plata *Ett enkelt svar* har tekstene blitt skarpere og mer alvorlige enn tidligere. Selv om humoren fortsatt er til stede er mange av de absutditetene de tidligere var kjent for, som for eksempel sangene om rommenn og homsehockey på debutplata er borte.
 
## Diskografi
### Album
*1995 *[[Socialmedicin (musikalbum)|Socialmedicin]]*
*1996 *[[Cocktail (musikalbum)|Cocktail]]* 
*1996 *[[Stjärnjerry - en rockopera]]*
*1997 *[[Single of the Week]]* (Sammen med 'Friend') 
*2000 *[[Evas Story]]*
*2002 *[[Reportage!]]*
*2005 *[[Ett enkelt svar]]*
*2008 *[[Hallå?]]*
: Soloprosjekter fra Uje Brandelius under Doktor Kosmos-navnet

### Kassetter
*1994 *Doktor Kosmos och Starlightorkestern*
*1998 *Rymderevolution!*
*1998 *For Freaks Only*

### Singler/Ep
*1999 *Le Punkrocker*
*2001 *Jag låg med henne i Tjeckoslovakien*
*2001 *Känslorna*
*2002 *Jimi Tenor och Kennet Johnsson*
*2005 *När min pojke går på stan*
*2006 *Assburner*

## Bandmedlemmer

### Medlemmar 2004
* Uje Brandelius (sang og synthesizer)
* Anders Bennysson (gitar og synthesizer)
* Lina Selleby (sang og synthesizer)
* Henrik Svensson (trommer)
* Martin Aagård (gitar, bass, synthesizer)

### Tidigere
* Catti Brandelius (sang)
* Henrik Högberg (sang)

## Referanser


## Eksterne lenker
* 
*
Haukeli kraftverk

**Haukeli kraftverk** er et vannkraftverk i elva Vai i Skiensvassraget i Vinje kommune i Telemark fylke. Kraftverket ble satt i drift i 1957 og er eid av Statkraft.

Nytt kraftverk ble åpnet November 2013. Det gamle verket er revet.

Installert effekt er økt fra 4 til 4,9 MW fra en horisontal francisturbin. Midlere årsproduksjon på 38 GWh.

Vadtjørn brukes som inntaksmagasin.

Langeidvatn er reguleringsmagasin og vannet kan reguleres mellom 889 og 879 moh. Det overføres også vann fra Gurivatn som ellers ville ha drenert mot Grungedal og fra Vrongavatn.

Kraftstasjonen ligger like utenfor Haukeli.

## Referanser


## Kilder
* 
* NVE vannkraftdatabase
* Statkraft
*AF-gruppen: Riving av Haukeli kraftverk
Songa kraftverk

**Songa kraftverk** er et vannkraftverk ved Arabygdi på bredden av Totak i Skiensvassdraget i Vinje kommune i Telemark fylke. Kraftverket ble satt i drift i 1964.

Kraftverket har 120 MW installert effekt fra en francisturbin. Midlere årsproduksjon er på 575 GWh.

Hovedmagasin for kraftverket er Songavatn som er oppdemmet av Trolldalsdammen og Songadammen. Begge dammene er steinfyllingsdammer. Songadammen er 1050 m lang og 37 m høy. Magasinet reguleres mellom 974 og 939 moh.

Bitdalsvatnet er også magasin for kraftverket og reguleres mellom 974 og 939 moh. I tillegg overføres det vann fra Kvikkevatn.

Kraftverket er en del av Tokke/Vinje utbyggingen.

Kraftverket er eid av Statkraft.

## Referanser


## Kilder
* 
* NVE vannkraftdatabase
* Statkraft
Paul Botten-Hansen jr.

**Paul Botten-Hansen jr.** (1864&ndash;1948) var en norsk lektor og personalhistoriker.

## Bakgrunn
Han var sønn av Hanna (født Sang, 27. februar 1833, død 19. oktober 1917) og redaktør og universitetsbibliotekar Paul Botten-Hansen (1824&ndash;1869). Bare fire år gammel mistet han sin far, som døde av lungebetennelse.

Botten-Hansen jr. tok examen artium i 1885 og avla språklig-historisk lærereksamen i 1891 i gruppe III (geografi og historie) og gruppe IV (fransk og engelsk).

I 1894&ndash;1901 var han bestyrer av den private middelskolen i Vågå, og i 1901-1905 var han lærer ved Nes på Romerike. Dernest var han adjunkt ved den høyere skole i Ålesund 1906&ndash;1908 og i Kristiansand 1908&ndash;1909. I 1909 fikk han stilling som overlærer i Molde, og ble lektor ved byens gymnasium, «Molde kommunale høiere almenskole». Søtti år gammel, den 1. august 1934, gikk han av med pensjon fra lektorstillingen og bosatte seg i Vardal ved Gjøvik.

Botten-Hansen jr. ble gift i Hamar 17. august 1914 med Cecilia Bergljot Gjertrude Krogh (28. august 1875&ndash;31. mars 1965), datter av avdød adjunkt og skolestyrer, Jens Johan Krohg (23. april 1846&ndash;20. september 1897), og Anne Fernanda Selvig (2. februar 1852&ndash;7. november 1926).

## Arbeid
Botten-Hansen jr. gjorde seg særlig bemerket gjennom utgivelsen av en matrikkel over samtlige norske studenter ved Universitetet i Christiania 1813&ndash;1894. Verket regnes blant personalhistorikere som en uvurderlig kilde til opplysning om akademiske borgere i Norge på 1800-tallet. I 1910 opplyser han fortsatt å ha befattet seg med «studenterfortegnelser». På dette tidspunkt opplyser han at det forelå i manuskript «et arbeide over studenterne fra 1813 til 1900, hvilket jeg dog vistnok ikke kommer til at utgi, da det er for omfangsrikt».

Han fikk mange offisielle verv. Botten-Hansen jr. var medlem av Molde skolestyre 1922&ndash;1924 (det siste året som viseformann), medlem av Molde skolers vikarkasse og av Molde og Omegns Riksmålsforening. Videre var han styreformann i Molde Folkeboksamling, varaformann i 10. krets av Filologenes og Realistenes Landsforening, og departementsoppnevnt representant i styret for Molde Folkeakademi.

Paul Botten-Hansen jr. mottok i 1947 en dom for å ha valgt feil side under krigen.

## Bibliografi
* *Norske studenter der har absolveret Examen Artium ved Christiania Universitet eller de artiumsberettigede Skoler, Oplysninger om Karaktererne til Artium, Anden Examen og Embedsexamen samt Livsstilling*. Albert Cammermeyers Forlag. Kristiania 1893.
* *Studenterne fra 1885. Biografiske Meddelelser samlet i anledning av deres 25-Aars Studenterjubilæum*. S.M. Bryde. Kristiania 1910.

## Referanser


## Kilder
* Paul Botten-Hansen 75 år. *Morgenbladet* 21. mars 1939.
* Helga Sverdrup Ekrheim og Olav Ekrheim (red). *Norges filologer og realister*. Dreyers Forlag. Stavanger 1933.
Egil Kristiansen

**Egil Kristiansen** (født 1966) er en norsk langrenns- og skiskyttertrener og tidligere langrennsløper fra Fåvang i Ringebu. Han var hovedtrener for det norske kvinnelandslaget i langrenn fra 2006 til 2016. Før dette var han assisterende landslangstrener for Svein Tore Samdal. Fra 2016 er han trener for det norske herrelandslaget i skiskyting.

Som langrennsløper er hans beste individuelle plassering en 8.-plass fra OL på Lillehammer i 1994.

## Priser
* «Årets trener» i 2011 under Idrettsgallaen 2012

## Referanser


## Eksterne lenker
*
Svein Tore Samdal

**Svein Tore Samdal** (født 1971) er en norsk bankdirektør og tidligere langrennstrener. 

Samdal ble juniorverdensmester i langrenn på 4 × 10 km stafett i Reit im Winkl i 1991. Odd-Bjørn Hjelmeset, Anders Eide og Thomas Alsgaard gikk de tre andre etappene.

Han var norsk landslagstrener i langrenn for kvinner fra 2001 til 2006. Han startet sin landslagskarriere i januar 2001, rett før VM i Lahtis i 2001, og avsluttet med OL i Torino. 

I sesongen 2007/2008 var han personlig trener for Marit Bjørgen. Han har også vært ekspertkommentator i TV 2s langløpssatsing. 

Han har vært viseadministrerende direktør i EiendomsMegler 1 Midt-Norge i sju år og konserndirektør i SpareBank 1 SMN i fem år. Fra 1. desember 2018 er han administrerende direktør i BN Bank.

I 2020 ble Samdal valgt til styremedlem i Rosenborg Ballklub.

## Bokutgivelser
* 2006 – *Best i Birken: trening, kosthold, teknikk, løyper* (ISBN 978-82-92747-03-2)

## Referanser
Friidrett under Sommer-OL 1972

**Friidrett under Sommer-OL 1972**. Det ble konkurrert i 38 grener, 24 for menn og 14 for damer, i friidrett under Sommer-OL 1972 i München.   
Sovjetunionen ble beste nasjon, tett fulgt av Øst-Tyskland.   

## Medaljer

## Herrer
### 100 m

### 200 m

### 400 m

### 800 m

### 1500 m

### 5000 m

### 10 000 m

### Maraton

### 110 m hekk

### 400 m hekk

### 3000 m hinder

### 4 x 100 m stafett

### 4 x 400 m stafett

### 20 km kappgang

### 50 km kappgang

### Høydehopp

### Stavsprang

### Lengde

### Tresteg

### Kule

### Diskos

### Slegge

### Spyd

### Tikamp

## Damer
### 100 m

### 200 m

### 400 m

### 800 m

### 1500 m

### 100 m hekk

### 4 x 100 m stafett

### 4 x 400 m stafett

### Høydehopp

### Lengde

### Kule

### Diskos

### Spyd

### Femkamp

## Eksterne lenker
* Resultater og profilside  på sports-reference.com
Inge Bråten

**Inge Vidar Bråten** (født 31. juli 1948 på Rena, død 13. april 2012) var en norsk langrennstrener. Fra 2010 var han også ekspertkommentator for TV-kanalen Eurosport.

Bråten var landslagssjef og trener for det norske herrelandslaget fra 1990 til 1994, og det svenske landslaget fra 2005 til 2007. I hans tid som hovedtrener tok norske utøvere 15 OL- og VM-gull: tre i VM 1991, fem i OL 1992, fire i VM 1993 og tre i OL 1994. Vegard Ulvang, Bjørn Dæhlie og Thomas Alsgaard var blant de mest fremtrendende løperne under Bråtens ledelse. Bråten var også landslagstrener i Canada og Sveits.

Han døde 13. april 2012 etter et kort sykleie.

## Referanser
Morten Aa Djupvik

**Morten Aa Djupvik** (født 15. januar 1975 i Hyen i Gloppen) er en norsk pedagog, langrennstrener, ekspertkommentator og fra desember 2014 idrettssjef for Norges Skiskytterforbund.

Han overtok som hovedtrener for det norske herrelandslaget etter Krister Sørgård i 2006. Med seg som trenere hadde han Vidar Løfshus som løperutvikler og Ulf Morten Aune som sprinttrener. Våren 2011 gav Aa Djupvik seg som landslagstrener. Suksessen i Ski-VM 2011 i Oslo ble dermed hans siste mesterskap som trener for Petter Northug og resten av landslagsløperne. Fra skisesongen 2014-15 ble han ekspertkommentator for NRK.

Aa Djupvik gikk på idrettsfag på Firda videregående skole fra 1991 til 1994. Han hadde senere et vikariat som lærer ved skolen. Han er bror til langrennsløperen Roger Aa Djupvik.

## Se også
* Liste over kjente elever ved Firda videregående skole

## Referanser
Vinje kraftverk

**Vinje kraftverk** er et vannkraftverk ved Vinje  i Skiensvassdraget i Vinje kommune i Telemark fylke.

Kraftverket ble satt i drift i 1964 med to turbiner og den tredje turbinen startet opp i 1965.

Kraftverket har 300 MW installert effekt på 3 francisturbiner og midlere årsproduksjon på 1017 GWh.

Hovedmagasin for kraftverket er Totak som er oppdemmet og reguleres mellom 687 og 680 moh. Vannet fra Totak overføres til Våmarvatn som reguleres mellom 687 og 677 moh.

Til Totak overføres det vann fra  Kjela kraftverk via Hyljelihylen til Venemovatn, som er oppdemmet og reguleres mellom 703 og 680 moh og fra Songa kraftverk.

Kraftverket er en del av Tokke/Vinje utbyggingen.

Kraftverket er eid av Statkraft.

## Referanser


## Kilder
* 
* NVE vannkraftdatabase
* Statkraft
Black Sheep (film fra 2006)

***Black Sheep*** er en newzealandsk skrekkfilm-komedie fra 2006 regissert av Jonathan King. Filmen handler om en bonde som genmanipulerer sine sauer. Prosjektet går imidlertid galt og sauene ender opp som noen menneskeetende beist. Og de menneskene som blir bitt av sauene går fra å være mennesker til å bli saue-zombier.

Den ble forholdsvis godt mottatt av filmanmelderne.

Den ble tildelt en Golden Raven to The Brussels International Festival of Fantastic Film i 2007.

Filmen hadde premiere i 2006, men fikk ikke noen bred lansering før 2007.

## Handlingsreferat
En ung Henry Oldfield (spilt av Nick Fenton) bor på en sauegård i New Zealand, sammen med sin far og eldre bror, Angus. Etter å ha vært vitne til farens stolthet over Henrys naturlige evne til å drive jordbruk, spiller Angus en grusom spøk mot Henry, som involverer det blodige liket av kjæledyr-sauen hans, et kort øyeblikk før fru Mac, gårdens husholderske, kommer og forteller guttene at faren deres har dødd i en ulykke. Det kombinerte sjokket av disse to hendelsene fører til at Henry utvikler en lammende fobi mot sau. 15 år senere returnerer den voksne Henry (spilt av Nathan Meister) hjem for å selge sin del av familie-gården til Angus. Ukjent for Henry, utfører Angus hemmelige genetiske eksperimenter som forvandler sau fra en føyelig vegetarianer til voldsomme rovdyr, hvis bitt kan forvandle et menneske til en blod-tørstig halv-sau-monster.

Et par miljø-aktivister kalt Grant og Experience (spilt av Danielle Mason) slipper ved et uhell løs et lam som har gått gjennom en mutasjon, og de flykter i panikk. Men lammet biter Grant, og han blir smittet. Lammet rømmer deretter ut på en åker, og smitter andre sauer. Henry og hans venn Tucker besøker gården, og oppdager bondens lemlestede kropp. Henry ser en sau, men på grunn av sin fobi lukker han stille døren og låser den. Sauene forsøker å krasje gjennom døren, og Tucker skyter sauene.

En sau biter Tucker, og bilen deres blir ødelagt. De innser endelig at Angus gjennomfører umenneskelige eksperimenter. I mellomtiden forvandles Tucker til en sau, men en forsker administrerer en injeksjon fra et av de muterte lmamene som forvandler ham tilbake til et menneske. Henry innser at han har blitt smittet ettersom sauene ikke lenger angriper ham eller Angus. Henry ender med å kjempe mot sin bror, som nå har forvandlet seg til et gigantisk sauemonster, og må holdes i sjakk av Henry og gårdens gjeterhund samtidig som de må unngå å bli bitt av alle de andre sauene.

## Skuespillere

## Referanser


## Eksterne lenker
*
Frøystul kraftverk

**Frøystul kraftverk** er et vannkraftverk  i Skiensvassdraget i Tinn kommune i Telemark fylke. Kraftverket ble satt i drift i 1995.

Kraftverket har 45 MW installert effekt på en francisturbin og midlere årsproduksjon på 198 GWh.

Hovedmagasin for kraftverket er Møsvatn som er oppdemmet av Møsvassdammen. Møsvatn er Norges tredje største magasin med en kapasitet på 1066 millioner m³.

Verket erstattet det tidligere Frøystul kraftverk fra 1926.

Kraftverket er eid av Hydro Energi.

## Referanser


## Kilder
* 
* NVE vannkraftdatabase
* Norsk Hydro (arkiv)

## Eksterne lenker
* Rauland Historielag: Bilde av den gamle kraftstasjonen
Tour de France 2000

Den **87. utgaven av [[Tour de France]]** ble arrangert i perioden 1. – 23. juli 2000. Touren var 3630 km og startet med en prolog i temaparken Futuroscope, og fortsatte (mot klokka) gjennom Frankrike, og innom Sveits og Tyskland. 

Før rittet var Lance Armstrong, vinneren fra 1999, Jan Ullrich, vinner fra 1997 og andreplass i 1996 og 1998, og 1998-vinneren Marco Pantani de største favorittene. I tillegg var Richard Virenque, Fernando Escartin, Bobby Julich, Alexander Vinokourov og Alex Zülle blant favorittene.

Amerikaneren Lance Armstrong vant det som i utgangspunktet var hans andre sammenlagtseier, men han ble fratatt denne seieren i 2012.

Tyskeren Erik Zabel vant sin femte poengtrøye, og colombianeren Santiago Botero vant klatretrøya. Nederlenderen Erik Dekker vant tre etapper, italieneren Marco Pantani og belgieren Tom Steels to hver.

## Etappene

## Referanser
Austgulfjorden

**Austgulfjorden** er en fjordarm av Gulafjorden i Gulen kommune i Vestland fylke. Fjordåpningen er mot vest og fjorden strekker seg omtrent 8 kilometer mot øst.

I fjordbunnen ligger bygden Austgulen. Fylkesvei 57 krysser fjorden rett innenfor fjordåpningen over Leversundbrua. Fv3 følger hele sørsiden av fjorden.

## Referanser
Fosfin

**Fosfin** er **hydrogenfosfid** (**PH<sub>3</sub>**). 

## Bruk
Gassen blir brukt som et mer miljøvennlig alternativ til å bli kvitt insekter i kornsiloer. Den brukes også i noe produksjon av elektronikk, samt for fremstilling av flammehemmende midler.

## Helse
Gassen er svært giftig og kan drepe i små konsentrasjoner. Den er i tillegg fargeløs og brannfarlig. I ren form (ACS-gradering) er gassen luktfri, men i teknisk grad til bruken nevnt ovenfor har gassen en skarp lukt som ligner hvitløk eller råtnende fisk. 

Kontakt med gassen kan føre til synstap og lungeproblemer, og ved lengre kontakt også hodepine, svimmelhet, magesjau og koordinasjonstap. Kroniske effekter på mennesker inkluderer bronkitt og alvorlige skader på skjelettet.

## Eksterne lenker
* 
* Faktaark om helseproblem relatert til fosfin (PDF)
Fylkeskonservator

**Fylkeskonservator** var en lederstilling tilknyttet museums- og kulturminneforvaltning i norske fylker. Etterhvert er stillingsbetegnelsen erstattet med diverse andre formuleringer. 

## Bakgrunn
Fylkeskonservatorstillinger var opprinnelig knyttet til halvoffentlige fylkesmuseer. I 1939 ble betegnelsen første gang brukt om faglig leder ved Vestfold Fylkesmuseum. I Østfold ble det opprettet en slik fylkeskonservatorstilling i 1947. Fra 1962 dekket staten halvparten av lønnsutgiftene til fylkeskonservatorstillinger knyttet til administrasjonen i fylkeskommunene. I den sammenheng fikk man flere fylkeskonservatorer knyttet direkte til fylkesadministrasjonen, uten å være museumsledere. 

I 1990 fikk Fylkeskommunene (Fylkestingene), delegert myndighet etter kulturminneloven og fylkesrådmannen, kulturdirektøren og fylkeskonservator ble gitt fullmakter. 

## Virkeområde
Fylkeskonservatoren har regionalt forvaltningsansvar både for museum- og kulturminnefeltet. Fylkeskommunene/Sametinget er regional kulturmiljøstyresmakt som blant annet har myndighet etter kulturminneloven til å forvalte fredet kulturmiljø og til å fatte vedtak om midlertidig fredning. I saker som behandles etter plan- og bygningsloven har fylkeskommunene ansvaret for å gjennomføre arkeologiske registreringer hvor dette er nødvendig. Fylkeskommunene har som regional kulturmiljøstyresmakt ansvar for å reise innsigelse til kommunale vedtak eller arealplaner som er i konflikt med nasjonale eller vesentlige regionale kulturminneverdier.

## Kulturmiljøforvaltningen i fylkene

Stillinger som i 2025 tilsvarer fylkeskonservator er:

* Avdelingsleder kulturarv (Agder)
* Avdelingsleder kulturminner (Akershus)
* Avdelingssjef plan og kulturmiljø (Rogaland) 
* Leder kulturminner (Nordland)
* Seksjonsleder kulturarv (Buskerud, Finnmark, Møre og Romsdal, Troms, Vestland, Vestfold og Østfold)
* Seksjonsleder kulturarv - bygg og landskap (Innlandet) 
* Seksjonsleder kulturarv - arkeologi (Innlandet)
* Seksjonsleder kulturminner (Trøndelag)
* Teamleder for kulturarv (Telemark)

Kulturarvseksjonene i fylkene er som regel lagt til kultur-, plan- eller samfunnsutviklingsavdelingene i fylkeskommunene.

## Referanser


## Se også
* Kulturminneforvaltningen i Norge 
* Riksantikvar
* Byantikvar
* Antikvar
* Konservator
* Konservator NMF
* Kurator

## Kilder
* SNL
Ola Rawald

**Ola Rawald** (født 11. mars 1969) er en svensk langrennstrener. 

Han var trener for det svenske landslaget i langrenn fra 2002 til 2006, med særlig fokus på sprint. Fra 2006 til 2007 var han ansvarlig for det kinesiske landslaget. Her jobbet han særlig med yngre utøvere. 

## Referanser
Nordgulfjorden

**Nordgulfjorden** er en fjordarm av Gulafjorden i Gulen kommune i Vestland fylke. Fjordåpningen ligger mot sør og fjorden strekker seg 4&nbsp;kilometer nordover til bygden Nordgulen som ligger i fjordbunnen.

Langs østsiden av fjorden går fylkesvei 57 og langs vestsiden går fylkesvei 7.

## Referanser
Den nye jødiske kirkegård i Łódź

**Den nye [[jødedommen|jødiske]] [[kirkegård]] i [[Łódź]]** (polsk *Nowy Cmentarz Żydowski*) ble grunnlagt i 1892 i den sørlige del av bydelen Bałuty, mellom gatene Bracka, Zagajnikowa, Zmienna og Inflancka. Den er med sine 42,5 ha og mellom 180 og 230 tusen gravlagte Europas største jødiske nekropolis.

Izrael Poznański kjøpte i 1891 et område på over 10 ha av Juliusz Heinzel, hvor han planla å lokalisere kirkegården. Den nye kirkegården ved Bracka-gaten skulle erstatte den gamle ved Wesoła-gaten. I 1898 ble Polens største likhus åpnet ved kirkegården etter tegninger av Adolf Zeligson. I 1956 ble det reist et monument over Łódź-gettoens ofre ved kirkegården. Ved siden av likhuset fantes før i tiden også en liten synagoge og en mikve.

Den nye jødiske kirkegård deles i en østlig (2 ha) og vestlig (40,5 ha) del av en innvendig mur. Kirkegården domineres hovedsakelig av gravsteiner, skjønt området ved Hovedalleen dekkes også av familiegraver. Ved denne representative alleen ligger også Izrael Poznańskis monumentale mausoleum, verdens største jødiske gravstein.

Også gravene til andre store forretningsmenn fra Łódź finnes på kirkegården, blant annet familiene Barciński, Jarociński, Katsenberg, Kon, Prussak, Rosenblatt, Silberstein og Stiller. Ved Bracka-gaten finner man dessuten gravene til maleren Stanisław Heyman, legen Seweryn Sterling, rabbien Eliasz Chaim Majzel, underrabbien Mojżesz Eliasz Halpern, legen Władysław Pinkus og forretningsmannen Herman Konsztat. Man kan også finne gravene til foreldrene til Arthur Rubinstein, Artur Szyk og Julian Tuwim.

I 1980 ble kirkegården skrevet inn i severdighetsregisteret, og siden er renoveringsarbeidene blitt intensivert. Blant annet er Gettomarken, likhuset og Izrael Poznańskis mausoleum blitt totalrestaurert.

## Litteratur
**The Golden Book of Łódź*, Bonechi-Galaktyka 2006 ISBN 83-87914-94-0
*Podolska, Joanna; Walicki, Jacek, *A guide to the jewish cemetery in Łódź*, Oficyna Bibliofilów, Łódź 2001 ISBN 83-904646-3-2